  Виталий Пронин Ижысь Свято-Михайловской черкын йылпумъяськиз быдӟым конструкторен люкиськон ужрад. Удмурт Республикаысь Президентлэн пресс-секретарез ивортэмъя, туннэ нунал ӵоже Михаил Тимофеевичен люкиськыны вуылӥз ог 60 сюрс адями - со понна соослы кузь черодын сылоно луиз. Люкиськон ужрадэ вуизы Россиысь Правительстволэн Тӧроезлэн воштӥсез Дмитрий Рогозин, озьы ик обороная предприятиослэн кивалтӥсьёссы, шаерысьтымы кивалтӥсьёс.М. Т. Калашниковез ватозы Москва котырысь Мытищи городысь военно-мемориальной комплексын. Соин люкиськыны отчы вуозы федерал кивалтӥсьёс, кунгож сьӧрысь делегатъёс. Удмурт шаерын кайгырон нуналъёс азинтӥсько: шулдыръяськон ужрадъёс мукет дырлы выжтэмын.Наталья Седова Туспуктӥз Владимир Беломорских Теги: МихаилКалашников  